Document ID: /roh_data/filtered/fineweb-2-filterrobots_roh.jsonl.gz/40267

Grazia al program da respargn Sulzer Full Potential-Programm haja Sulzer pudì spargnar 88 milliuns francs e diminuir per part la situaziun d’affar pretensiusa, scriv ail concern en sia communicaziun a las medias. Il cussegl administrativ vegn a proponer a la radunanza generala ils 6 avrigl da restar tar la dividenda da 3.50 francs.
Nus essan sa battids bain en in onn difficil. Tut en tut avain nus surpassà nossas prognosas per tut ils secturs da prestaziun impurtants – ed avain tegnì en uschia nossa empermischuns.
L’onn 2016 èn idas enavos las entradas dad incumbensas. Quai tenor la communicaziun dal concern en emprima lingia pervi dal martgà da petroli e gas. Malgrà ch’il pretsch dad ieli è sa revegnì durant l’onn sbassia la branscha anc adina custs e spostia investiziuns. Perquai cumprian ils concerns da petroli e da gas damain pumpas, argumentescha Sulzer.
Per l’onn current quinta Sulzer puspè cun dapli entradas d'incumbensas.
RR novitads 09:00